laion/Wikipedia-Exotic huggingface dataset:
সবুজপত্র

বিংশ শতাব্দীর প্রথম ভাগে বাংলা ভাষার অন্যতম প্রধান সাময়িক পত্রিকা ছিলো সবুজ পত্র। সাহিত্যিক প্রমথ চৌধুরীর সম্পাদনায় এটি প্রকাশিত হতো। এর প্রথম প্রকাশ বাংলা ১৩২১ সালে (ইংরেজি: ১৯১৪ খ্রি.)। সবুজ পত্রে কখনো কোনো বিজ্ঞাপন এবং ছবি প্রকাশিত হয়নি। প্রমথ চৌধুরী সাময়িকীটিকে বাণিজ্যিকভাবে আকর্ষর্ণীয় রূপ প্রদানের জন্যে কোনো চেষ্টা করেননি। তবে এর মান এবং আদর্শ সমুন্নত রাখার বিষয়ে সতর্ক ছিলেন। সবুজ পত্র সাধারণ পাঠক ও লেখকদের কাছে জনপ্রিয় হতে পারেনি। প্রথম পর্যায়ে এটি ১৩২৯ বঙ্গাব্দ(১৯২২ সাল)পর্যন্ত প্রকাশিত হয়। দ্বিতীয় পর্যায়ে সবুজ পত্রের প্রকাশনা শুরু হয় ১৩৩২ বঙ্গাব্দ থেকে। সাময়িকীটি শেষ পর্যন্ত ১৩৩৪ বঙ্গাব্দে (১৯২৭ সালে) বন্ধ হয়ে যায়। এটি মূলত: একটি মাসিক সাময়িকী/পত্রিকা। এটি প্রথম প্রকাশিত বৈশাখ ১৩২১ (১৯১৪ খ্রি.)। পত্রিকাটির সম্পাদক ছিলেন প্রমথ চৌধুরী। কোলকাতার ৩ নং হেষ্টিংস্‌ ষ্ট্রীট থেকে এটি প্রকাশিত হতো। এর বার্ষিক মূল্য ছিলো দুই টাকা ছয় আনা। বাংলা সাহিত্যের ইতিহাসে 'সবুজ পত্র' এক বিশেষ অবস্থান দখল করে আছে। বাংলা সাহিত্যের নানান বিষয়ের উত্থান ঘটাতে এর অপরিসীম অবদান চিরস্মরনীয় হয়ে আছে; উদাহরণ স্বরূপ সাহিত্যপত্র পত্রিকায় বুদ্ধদেব বসু যা বলেছেন তার উদ্ধৃতি দেয়া যায়: ... এর প্রথম দান প্রমথ চৌধুরী বা বীরবল। দ্বিতীয় দান চলিত ভাষার প্রতিষ্ঠা। তৃতীয় - এবং হয় তো বা মহত্তম দান, রবীন্দ্রনাথ ঠাকুর। প্রমথ চৌধুরী এবং রবীন্দ্রনাথ, এ দুজনের সবচেয়ে বেশি প্রয়োজন ছিলো সবুজ পত্রের, প্রথম জনের আত্মপ্রকাশের জন্য, দ্বিতীয় জনের নতুন হবার জন্য।... বাংলা সাহিত্যের ইতিহাসে সবুজপত্র কেবলমাত্র বাংলা ভাষাকে সাধু ভাষার প্রভাব মুক্ত করে চলিত তথা কথ্য ভাষাকে প্রাধান্য দেয়ার জন্যই অবিস্মরনীয় হয়ে থাকবে। সবুজ পত্রের প্রথম সংখ্যায় রবীন্দ্রনাথ ঠাকুর, সত্যেন্দ্রনাথ দত্ত এবং সম্পাদকের নিজের লেখা সন্নিবেশিত হয়। ধূর্জটিপ্রসাদ মুখোপাধ্যায়, অতুলচন্দ্র গুপ্ত, বরদাচরণ গুপ্ত, সুনীতিকুমার চট্টোপাধ্যায়, হারীতকৃষ্ণ দেব, কিরণশঙ্কর রায় সবুজ পত্রে লিখতেন। কান্তিচন্দ্র ঘোষ, অমিয় চক্রবর্তী এবং সুরেশ চক্রবর্তী কবিতা লিখতেন। প্রমথ চৌধুরী বাংলা পত্র-পত্রিকার তালিকা বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: সবুজপত্র পিডিএফ-এ সবুজপত্র পত্রিকার একটি সংখ্যা বাংলা পিডিয়ায় - ইংরেজি ভার্সন "সবুজপত্র - বাংলাপিডিয়া"। bn.banglapedia.org। সংগ্রহের তারিখ ২০২১-১২-০৪।  http://www.srishtisandhan.com/srishtisandhan/LittleMagazine%5C1914Sabujpatra.pdf http://www.prothomalo.com/print/news/116321[স্থায়ীভাবে অকার্যকর সংযোগ]
ঔষধের বিনোদনমূলক ব্যবহার

ঔষধের বিনোদনমূলক ব্যবহার (recreational drug use) বলতে বোঝায়, ঔষধকে বিনোদনের উদ্দেশ্যে ইচ্ছাকৃতভাবে ব্যবহার করা। কোনো নিয়ন্ত্রিত দ্রব্যকে (controlled substance) কারো মানসিক অবস্থা পরিবর্তনের জন্য ডাক্তারের পরামর্শ বা পর্যবেক্ষণ ছাড়া ব্যবহার করা হলে সেটি তার বিনোদনমূলক ব্যবহার হবে। সাধারণত অ্যালকোহল, নিকোটিন (তামাক), ক্যাফেইন (চা, কফি) এবং জাতিসংঘের সিংগেল কনভেনশন অফ নারকোটিক ড্রাগস এবং কনভেনশন অফ সাইকোট্রপিক সাবস্টানসেস অর্ন্তগত ঔষধ সমূহের বিনোদনমূলক ব্যবহার রয়েছে। সাইকোফার্মাকলোজিস্ট রোনাল্ড কিথ সিয়েগেল অবশ্য একে বলেন চতুর্থ উদ্যম (fourth drive)। অর্থাৎ তিনি এটিকে তুলনা করেন মানুষের অপর তিনটি উদ্যমের সাথে: ক্ষুধা, তৃষ্ণা এবং আশ্রয়। তাই, তার মতে, এই ঔষধসমূহের প্রতি তীব্র এবং স্থায়ী আসক্তি এগুলোকে ব্যবহারকারীর কাছে খাদ্য, পানি এবং আবাসস্থলের মতো গুরুত্বপূর্ণ করে তুলেছে। http://dictionary.reference.com/browse/recreational+drug Siegel, Ronald K (২০০৫)। Intoxication: The universal drive for mind-altering substances। Vermont: Park Street Press। vii। আইএসবিএন 1-59477-069-7।
সন্ধ্যা ভাষা

বাংলা ভাষার প্রাচীনতম নিদর্শন চর্যাপদ যে ভাষায় লেখা হয়েছে তা সন্ধ্যাভাষা নামে পরিচিত। "সন্ধ্যা" কোনো ভাষার নাম না হলেও দুর্বোধ্যতার কারণে এরুপ নামকরণ করা হয়েছে। এই ধরনের ভাষারীতিতে শব্দের দুটি অর্থ থাকে - একটি তার সাধারণ অর্থ, অন্যটি নিগুঢ় অর্থ। সন্ধ্যা হচ্ছে এমন একটা সময় যখন আলো আঁধারকে আলিঙ্গন করে। তেমনি রহস্যময়, দুর্বোধ্য, যা বুঝতে কষ্ট হয় কিংবা যা বুঝার জন্য সাম্যক ধ্যানের প্রয়োজন হয় এমন ভাষাকে সন্ধ্যা ভাষা বলে। বাংলা সাহিত্যের প্রাচীন নিদর্শন বা বাংলা সাহিত্যের প্রথম নিদর্শন চর্যাপদের ভাষা সন্ধ্যা ভাষা। সন্ধ্যা ভাষা বাংলা ভাষার উদ্ভব যুগের এক প্রকার প্রহেলিকাবৎ দ্ব্যর্থক শব্দযুক্ত ভাষা। মহামহোপাধ্যায় হরপ্রসাদ শাস্ত্রী নেপালের রাজদরবার থেকে ১৯০৭ সালে বাংলা ভাষা ও সাহিত্যের আদি নিদর্শন হিসেবে স্বীকৃত একটি প্রাচীন পুথি আবিষ্কার করেন এবং ১৯১৬ সালে হাজার বছরের পুরাণ বাংলা ভাষায় বৌদ্ধ গান ও দোহা নামে সম্পাদনা করে তা প্রকাশ করেন। ওই গ্রন্থে ধর্ম সম্বন্ধীয় কিছু গান ও দোহা আছে। প্রথমগুলির নাম ‘চর্য্যাশ্চর্য্যবিনিশ্চয়’ (ধর্মসাধনার ব্যাপারে আচরণীয় ও অনাচরণীয়ের নির্দেশ)। পদ্যাকারে গ্রথিত হওয়ায় এগুলিকে চর্যাপদ বা চর্যাগীতি বলা হয়। হরপ্রসাদ শাস্ত্রী এগুলির ভাষাকে বলেছেন ‘সন্ধ্যা ভাষা’। সুকুমার সেনের মতে ‘সন্ধ্যা’ শব্দটিতে প্রকটভাবে রয়েছে ‘ধ্যৈ’ (বা ‘ধা’) ধাতুর অর্থ। যে ভাষায় অভীষ্ট অর্থ বুঝতে হয় অনুধাবনের মাধ্যমে বা মর্মজ্ঞ হয়ে [সম্+ধ্যৈ] অথবা যে ভাষায় ভাবার্থ বিশেষভাবে গুপ্ত [সম্+ধা] তা-ই সন্ধ্যা ভাষা। চর্যার পদগুলিতে বৌদ্ধ বজ্রযানী সহজিয়া সাধক-সম্প্রদায়ের গুহ্য সাধন-পদ্ধতির কথা আছে। এতে গুরু-শিষ্যগম্য সঙ্কেত-রূপকের ভাষা ব্যবহার করা হয়েছে। বাংলা ভাষার আদি নিদর্শন বিধায় এ ভাষায় তার সৃষ্টিকালীন রূপটি নিহিত। ভাষাটি তখন প্রাকৃত, অপভ্রংশ ও অবহট্ঠএর স্তর পেরিয়ে বাংলার নিজস্ব সত্তায় প্রকাশিত হচ্ছিল। সৃষ্টিকালীন ওই স্তরে পূর্বরূপের কিছুটা বৈশিষ্ট্য এবং সহগামী অন্য ভাষা, যেমন উড়িয়া, মৈথিলী, অসমীয়া ইত্যাদির লক্ষণ তার মধ্যে থেকে গিয়েছিল। তাই প্রথম দিকে এই ভাষার কিছুটা বাংলা আবার কিছুটা বাংলা নয় এমন মনে হয়েছে। চর্যায় তত্ত্ব-উপদেশ ও সাধনার ইঙ্গিত আবৃত করে রাখা হয়েছে কতিপয় পারিভাষিক শব্দ ও প্রতীকে, বাহ্য অর্থের অবগুণ্ঠনে। কিছু সন্ধ্যা ভাষা তথা সন্ধ্যা-অর্থের নমুনা: আলি-কালি (প্রশ্বাস-নিঃশ্বাস), চন্দ্র (প্রজ্ঞা), ডোম্বী (শুক্রনাড়িকা), নৌকা (মহাসুখকায়) ইত্যাদি। কাব্যিক ব্যবহার: নানা তরুবর মৌলিলরে গঅণত লাগেলী ডালী একেলী সবরী এবণ হিন্ডই কর্ণকুন্ডল বজ্রধারী \ ধ্রু\তিঅ ধাউখাট পড়িলা সবরো মহাসুহে সেজি ছাইলী। সবরো ভুজঙ্গ ণইরামণি দারী পেহ্ম রাতি পোহাইলী। প্রমিত বাংলায়: নানা তরুবর মুকুলিত হলো রে, গগনে লাগলো তার ডাল, কর্ণ-কুন্ডল-ধারিণী শবরী একা এই বনে ঢুঁড়ছে। ত্রৈধাতুক খাট পাতলো শবর, মহাসুখে শয্যা বিছালো; ভুজঙ্গ (প্রেমিক) শবর, প্রেয়সী নৈরামণি, প্রেমে রাত্রি পোহালো। চর্যাপদ বাংলা সাহিত্যের প্রথম সাহিত্যিক নিদর্শন। চর্যাপদে পদ রচিয়তার মোট সংখ্যা ২৩ জন মতান্তরে ২৪ জন। এদের ভিতর সর্বপ্রথম যে চর্যাপদে পদ লিখেন তার নাম 'লুইপা'। চর্যাপদের প্রথম পদটির চারটি পঙক্তি হলো: কাআ তরুবর পাঞ্চ বি ডাল। চঞ্চল চীত্র পইঠা কাল।। দিঢ় করিঅ মহাসুহ পরিমাণ। লুই ভণই গুরু পৃছিঅ জান।।
সৌদি-বাংলাদেশ ইন্ডাস্ট্রিয়াল অ্যান্ড এগ্রিকালচ্যারাল ইনভেস্টমেন্ট কোম্পানি লিমিটেড

সৌদি-বাংলাদেশ ইন্ডাস্ট্রিয়াল অ্যান্ড এগ্রিকালচার ইনভেস্টমেন্ট কোম্পানি লিমিটেড (সংক্ষিপ্ত নাম সাবিনকো) বাংলাদেশ ও সৌদী আরবের মধ্যকার একটি যৌথ মালিকানাধীন কোম্পানী। কোম্পানিতে উভয় পক্ষের ক্ষেত্রেই অংশীদারীত্ব হল অর্ধাংশ (৫০ - ৫০) করে। কোম্পানি আইন ১৯২৩ অনুসারে এটি ১৯৮৪ সালে ২৪ জুন প্রতিষ্ঠিত হয়। এর সদর দপ্তর ঢাকায় অবস্থিত। সাবিনকো ১৯৮৬ সাল থেকে এদেশে তার কার্যক্রম পরিচালনা করে যাচ্ছে। ফিনান্সিয়াল ইনিস্টিটিউশন এ্যাক্ট ১৯৯৩ অনুসারে ১৯৯৩ সাল থেকে এই প্রতিষ্ঠানটি বাংলাদেশ ব্যাংকের নিকট থেকে নন-ব্যাংকিং ফিনান্সিয়াল ইনিস্টিটিউশন হিসেবে কার্যক্রম পরিচালনা করার লাইসেন্স লাভ করে। এর মূল লক্ষ্য বাংলাদেশে শিল্প ও কৃষি ভিত্তিক ক্ষেত্রে বিনিয়োগ সৃষ্টির মাধ্যমে কর্মসংস্থান তৈরী এবং অর্থনৈতিক উন্নয়ন। এই প্রতষ্ঠানটির পেইড আপ মূলধন ৬০ মিলিয়ন ডলার। এর প্রধান প্রতিষ্ঠানগুলোর মধ্যে রয়েছে: সৌদি বাংলা ফিস ফিড লিমিটেড "সংরক্ষণাগারভুক্ত অনুলিপি"। ২২ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৩।  "সংরক্ষণাগারভুক্ত অনুলিপি"। ৩ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৩।  অফিসিয়াল ওয়েবসাইট
সাযযাদ কাদির

সাযযাদ কাদির (জন্ম: ১৪ এপ্রিল, ১৯৪৭) বাংলাদেশের একজন প্রখ্যাত সাহিত্যিক ও সাংবাদিক। তিনি বাংলা সাহিত্যের ষাটের দশকের অন্যতম কবি, গবেষক ও প্রাবন্ধিক হিসেবে পরিচিত। তিনি ১৯৪৭ সালের ১৪ই এপ্রিল টাঙ্গাইল জেলার মিরের বেতকা গ্রামে তার মাতুলালয়ে জন্মগ্রহণ করেন। তার পৈতৃক নিবাস টাঙ্গাইল জেলার দেলদুয়ার উপজেলায়। সাযযাদ কাদির ১৯৬২ সালে বিন্দুবাসিনী উচ্চ বিদ্যালয় থেকে মাধ্যমিক পরীক্ষায় উত্তীর্ণ হন। তিনি ঢাকা বিশ্ববিদ্যালয় থেকে বাংলা ভাষা ও সাহিত্যে ১৯৬৯ সালে স্নাতক (সম্মান) এবং ১৯৭০ সালে স্নাতকোত্তর ডিগ্রী অর্জন করেন। দেশ স্বাধীন হবার পর ১৯৭২ সালে তিনি করোটিয়া সা'দত কলেজ-এর বাংলা বিভাগে শিক্ষক হিসেবে যোগদান করেন। ১৯৭৬ সালে তিনি কলেজের চাকরি ত্যাগ করে সাপ্তাহিক বিচিত্রা পত্রিকায় যোগদানের মাধ্যমে সাংবাদিকতা পেশায় আত্মনিয়োগ করেন এবং ১৯৭৮ সালে এটি ত্যাগ করে রেডিও বেইজিং-এ যোগ দেন। ১৯৮০ সালে রেডিও বেইজিং-এর চাকরি ছেড়ে দেন এবং ১৯৮২ সাল থেকে ১৯৮৫ সাল পর্যন্ত দৈনিক সংবাদ পত্রিকায় যুক্ত থাকেন। এরপর ১৯৮৫ সালে থেকে ১৯৯২ সাল পর্যন্ত কাজ করেন আগামী-তারকালোক পত্রিকায় পরবর্তীকালে এটি ত্যাগ করেন ও দৈনিক দিনকালে যোগ দেন। ১৯৯৫ সালে দৈনিক দিনকাল হতে ইস্তফা দিয়ে যোগ দেন বাংলাদেশ প্রেস ইনিস্টিটিউটে এবং ২০০৪ সাল পর্যন্ত এখানে কর্মরত থাকেন। তিনি ২০০৪ সাল থেকে দৈনিক মানবজমিন পত্রিকায় যুগ্ম সম্পাদক হিসেবে কর্মরত আছেন। সাযযাদ কাদির শুধু মাত্র কবিতাই নয় গল্প, উপন্যাস, নাটক, প্রবন্ধ-গবেষণা, শিশুতোষ, সম্পাদনা, সঙ্কলন, অনুবাদ সহ বিভিন্ন বিষয়ে ৬০টির বেশি গ্রন্থ রচনা করেছেন। তার প্রকাশিত গ্রন্থগুলোর মধ্যে রয়েছে: যথেচ্ছ ধ্রুপদ (১৯৭০) - কাব্যগ্রন্থ চন্দনে মৃগপদচিহ্ন (১৯৭৬) - গল্পগ্রন্থ লাভ স্টোরি (১৯৭৭) - অনুবাদ রাজরূপসী প্রেমপাঁচালী হারেমের কাহিনী বঙ্কিমচন্দ্র চট্টোপাধ্যায় প্রবন্ধসমগ্র - সংকলন বেগম রোকেয়া প্রবন্ধসমগ্র - সংকলন পৃথিবীর প্রিয় প্রণয়ী অপর বেলায় - উপন্যাস অন্তর্জাল (২০০৮) - উপন্যাস রবীন্দ্রনাথ : শান্তিনিকেতন (২০১২) - গবেষণা রবীন্দ্রনাথ : মানুষটি (২০১২) - গবেষণা নারীঘটিত (২০১২) - প্রবন্ধ খেই (২০১২) - উপন্যাস বৃষ্টিবিলীন (২০১২) - কাব্যগ্রন্থ আমার ভুলবাসা (২০১৭) কাব্যগ্রন্থ ১।পশ্চিমবঙ্গের নাথ সাহিত্য ও কৃষ্টি কেন্দ্রিক সাহিত্যপত্রিকা ‘শৈবভারতী’র ৩৪তম বর্ষপূর্তি উপলক্ষে প্রবন্ধ সাহিত্যে সাযযাদ কাদিরকে শৈবভারতী পুরস্কার দেয়া হয়। ২। জাতীয় কবিতা পরিষদ পুরস্কার ২০১৯ সাযযাদ কাদিরের কবিতায় দেশবোধ[স্থায়ীভাবে অকার্যকর সংযোগ] সাযযাদ কাদির সম্পর্কে একটি ইংরেজি নিবন্ধ http://www.dailyjanakantha.com/news_view.php?nc=42&dd=2012-01-08&ni=82671[স্থায়ীভাবে অকার্যকর সংযোগ] "সংরক্ষণাগারভুক্ত অনুলিপি"। ১৪ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৩।  কবি সাযযাদ কাদিরের প্রতিভার প্রশংসা[স্থায়ীভাবে অকার্যকর সংযোগ]
ছয় গোস্বামী

ছয় গোস্বামী বলতে বৈষ্ণব ধর্মের সংস্কৃত বিষয়ের সাথে সংশ্লিষ্ট ছয় জন পণ্ডিত, যথা: সনাতন গোস্বামী, রূপ গোস্বামী, রঘুনাথ দাস গোস্বামী, গোপাল ভট্ট গোস্বামী, রঘুনাথ ভট্ট গোস্বামী ও শ্রীজীব গোস্বামীকে একত্রে বোঝানো হয়ে থাকে। তাঁরা শ্রীচৈতণ্য দেবের সান্নিধ্য লাভ করেছিলেন এবং গৌড়ীয় বৈষ্ণবধর্মের বিকাশে অশেষ অবদান রেখেছেন। বৈষ্ণব দর্শন ও চর্চার বিষয়ে প্রচুর লেখালেখি করার পাশাপাশি, ছয় গোস্বামী রাধা, কৃষ্ণ এবং গোপীদের সাথে যুক্ত বৃন্দাবনের অনেক প্রাচীন এবং পবিত্র তীর্থ উদ্ধার করার জন্য তাদের উল্লেখযোগ্য সময় উৎসর্গ করেছিলেন। লুপ্ত ভূমির এই অংশগুলি হল সেই স্থান যেখানে রাধা এবং কৃষ্ণ ভাগবত পুরাণে লিপিবদ্ধ ঘটনা অনুসারে পূর্ববর্তী যুগে নির্দিষ্ট লীলা সম্পাদন করেছিলেন। যদিও আর্থিক সম্পত্তি তাদের খুব কমই ছিল, তবুও গোস্বামীগণ এই স্থানগুলির (রাধা ও কৃষ্ণের উপাসনার জন্য উৎসর্গীকৃত) আশেপাশে বেশ কয়েকটি বড় এবং সুসজ্জিত মন্দির নির্মাণের জন্য অনুপ্রাণিত করেছিলেন যা আজও বৃন্দাবন সমাজে ভূমিকা পালন করে। ষড় গোস্বামীরা হলেন: ভ্রাতৃযুগল রূপ গোস্বামী ও সনাতন গোস্বামী জীব গোস্বামী (রূপ ও সনাতনের ভ্রাতুষ্পুত্র)। রঘুনাথ ভট্ট গোস্বামী গোপাল ভট্ট গোস্বামী রঘুনাথ দাস গোস্বামী বাংলাপিডিয়ায় - ইংরেজি ভার্সন ছয় গোস্বামীর জীবনী[স্থায়ীভাবে অকার্যকর সংযোগ] - ইংরেজি ভার্সন
জাতীয় যুব দিবস (ভারত)

প্রতি বছর ১২ জানুয়ারি তারিখ ভারতে জাতীয় যুব দিবস পালিত হয়। এই দিনটিতে স্বামী বিবেকানন্দ জন্মগ্রহণ করেন। ১৯৮৪ সালে ভারত সরকার সিদ্ধান্ত গ্রহণ করে যে ১৯৮৫ সাল থেকে প্রতিবছর স্বামী বিবেকানন্দের জন্মদিনে জাতীয় যুব দিবস পালন করা হবে। এ বিষয়ে ভারত সরকারের মুখপত্রে বলা হয়েছে: 'এটি অনুভূত হয় যে, স্বামীজির দর্শন এবং জীবন ও কর্মপদ্ধতি যা তিনি অনুসরণ করতেন তা ভারতীয় যুবদের জন্য অনুকরণীয়।' ১৯৮৫ সাল থেকে প্ৰতি বছর ১২ জানুয়ারি তারিখে এই দিবস পালন করে আসা হচ্ছে। ভারতীয় যুবসমাজকে স্বামীজীর দৰ্শন ও শিক্ষা অনুপ্ৰাণিত করে আসছে। তার জ্ঞানমাৰ্গে ভারতীয় যুবক যুবতীদের অগ্রসর করতে এই দিবসের পত্তন করা হয়েছিল। ২০১৩ সালের ১২ জানুয়ারি তারিখে ভারতের পূৰ্বতন প্ৰধানমন্ত্ৰী ডঃ মনমোহন সিং চার বছর ধরে উদ্‌যাপন হওয়া স্বামী বিবেকানন্দের ১৫০তম জন্মজয়ন্তী উৎসবের উদ্বোধনী অনুষ্ঠানে ভাষণ প্ৰসংগে বলেছিলেন— গান্ধীজী যুবসমাজে স্বামী বিবেকানন্দের বাণী ও শিক্ষাসমূহের গুরুত্বের কথা বলতেন। সাথে তিনি স্বামীজীর দৰ্শনের প্ৰচার ও প্ৰসারের মতও পোষণ করতেন। তাঁর শিক্ষাসমূহ যুবশক্তিকে সত্যের পথে অগ্ৰসর হওয়ার সঠিক দিশা প্ৰদান করে। এই নীতিতে ভারত সরকার ১২ জানুয়ারি তারিখ জাতীয় যুব দিবস হিসাবে ঘোষণা করেছিল। ভারত মাতার এই সুযোগ্য সন্তানের বাৰ্তা বিশ্ববাসীর মধ্যে ছড়িয়ে দেওয়ার কৰ্ম করা উচিত। এই দিন সমগ্র ভারত জুড়ে যুব বয়সীরা তাদের আত্মিক মূল্যবোধের উম্মেষ ঘটানোর লক্ষ্যে শিক্ষা, সংস্কৃতি, কৃষ্টি সংশ্লিষ্ট বিভিন্ন ধরনের কর্মকান্ডে অংশগ্রহণ করে থাকে। শিশুদের মধ্যে বিভিন্ন খেলধূলা অনুষ্ঠিত হয়। সভা সমিতিতে বিবেকানন্দের দৰ্শন ও শিক্ষা দ্বারা যুবশক্তিকে জাগ্ৰত করার চেষ্টা করা হয়। রামকৃষ্ণ মঠসমূহে যুব সমাজের জন্য বিভিন্ন প্ৰকল্প হাতে নেওয়া হয়। সাথে এই দিন মঠে বিশেষ পূজা অৰ্চনা অনুষ্ঠিত হয়। এই দিন ভারতের উত্তর প্রদেশের ভ্রার্তৃত্ব মিশন দুদিন ব্যাপী বিশাল অনুষ্ঠানের আয়োজন করে থাকে। যাতে বিভিন্ন বয়সীয়েরা অনেক ধরনের কর্মকান্ডে অংশ নেয়। এটি বাস্তি যুব মহোৎসব নামে পরিচিত। এছাড়াও অন্যান্য সরকারি ও বেসরকারি সংগঠন ও প্রতিষ্ঠান বিভিন্ন ধরনের কার্যক্রমের মাধ্যমে দিবসটি পালন করে থাকে। ভারতের বাৎসরিক যুব সমাগমের অনুষ্ঠান জাতীয় যুব উৎসব (ভারত) এই দিনটির সাথে সম্পর্কিত। এতে সাস্কৃতিক কর্মকান্ডের ও প্রতিযোগীতার আয়োজন করা হয়। "সংরক্ষণাগারভুক্ত অনুলিপি" (পিডিএফ)। ২১ অক্টোবর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ জানুয়ারি ২০১৯।  "National Youth Day"। National Youth Day 12th January। ২১ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১১।  "PM's address at the Inauguration of four Year Long Celebrations of Swami Vivekananda's 150th Birth Anniversary"। Indian Government। ১৬ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ১ জুন ২০১৩।  "National Youth Day, India" (পিডিএফ)। National Youth Day। ১২ জানুয়ারি ২০০৯। সংগ্রহের তারিখ ৬ অক্টোবর ২০১১।  উইকিমিডিয়া কমন্সে জাতীয় যুব দিবস (ভারত) সংক্রান্ত মিডিয়া রয়েছে। বেলুর মঠ-এ জাতীয় যুব দিবস
ম্যান অব দ্য ম্যাচ

ম্যান অব দ্য ম্যাচ, প্লেয়ার অব দ্য গেম, ম্যান অব দ্য সিরিজ বা ম্যান অব দ্য টুর্নামেন্ট ক্রীড়া জগতে এক ধরনের সম্মাননা বা পুরস্কারবিশেষ। সাধারণতঃ নির্দিষ্ট কোন খেলায় কিংবা প্রতিযোগিতায় অন্য যে-কোন খেলোয়াড়ের তুলনায় অসাধারণ ক্রীড়াশৈলী ও দক্ষতা প্রদর্শনকারীকে এ পুরস্কার প্রদান করা হয়ে থাকে। তন্মধ্যে ম্যান অব দ্য ম্যাচ, ম্যান অব দ্য সিরিজ ও ম্যান অব দ্য টুর্নামেন্ট ক্রিকেটীয় পরিভাষা হিসেবে ব্যবহৃত হয়। প্রকৃতপক্ষে এ পরিভাষাটির উৎপত্তি ঘটেছে ক্রিকেট খেলা থেকে। পরবর্তীকালে অন্যান্য খেলায়ও প্রতিযোগীদেরকে উদ্বুদ্ধ ও উদ্দীপনা যোগাতে এ ধারনার ব্যাপক বিস্তৃতি ঘটছে। সচরাচর বিজয়ী দলের কোন একজন খেলোয়াড় এপুরস্কারের প্রাপক হন। প্রতিযোগিতার নিয়ম অনুযায়ী ঘরোয়া ক্রিকেট থেকে শুরু করে আন্তর্জাতিক ক্রিকেট প্রতিযোগিতার খেলাগুলোয় ম্যান অব দ্য ম্যাচের পুরস্কারের ব্যবস্থা রাখা হয়। দলের পক্ষ হয়ে সর্বোচ্চ রান সংগ্রহকারী কিংবা সর্বোচ্চ উইকেট লাভকারী ক্রিকেটার এ পুরস্কার লাভের দাবীদার হয়ে থাকেন। সময়ে সময়ে যৌথভাবে উল্লেখযোগ্য ক্রিকেটারকে তার ব্যাটিং, বোলিং, অথবা উভয় বিভাগেই অল-রাউন্ডার হিসেবে সমান দক্ষতা প্রদর্শনকারীদেরকে অসামান্য অবদানের স্বীকৃতিস্বরূপ প্রদেয় পুরস্কারকে ভাগাভাগি করতে দেখা যায়। একইভাবে প্রতিযোগিতা কিংবা সিরিজ শেষে সর্বশ্রেষ্ঠ হিসেবে বিবেচিত খেলোয়াড় ম্যান অব দ্য সিরিজ পুরস্কারের মর্যাদা দেয়া হয়। সচরাচর ম্যাচের সেরা খেলোয়াড়কে ম্যাচ শেষে পুরস্কার হিসেবে চেক আকারে নগদ অর্থ এবং ম্যান অব দ্য টুর্নামেন্টধারীকে প্রতিযোগিতার চূড়ান্ত খেলা শেষে বিলাসবহুল দ্রব্যাদি প্রদান করা হয়। একজন খেলোয়াড়কে ম্যান অব দ্য ম্যাচ পুরস্কার প্রদান করার অর্থ হলো - বিজয়ী দলের পক্ষে ম্যাচ জয়ে তার অসামান্য ক্রীড়াশৈলী উপস্থাপনাসহ দলকে খেলায় জয়লাভ করাতে সমর্থ করা কিংবা প্রাণান্তকর চেষ্টা করা। ১৯৯২ সালের বিশ্বকাপ ক্রিকেট প্রতিযোগিতায় প্রথমবারের মতো ম্যান অব দ্য টুর্নামেন্ট পুরস্কারের প্রবর্তন করা হয়। নিউজিল্যান্ড জাতীয় ক্রিকেট দলের ব্যাটিং পুরোধা ও সাবেক অধিনায়ক মার্টিন ক্রো ম্যান অব দ্য টুর্নামেন্ট পুরস্কারের প্রথম প্রাপক হয়েছিলেন। অ্যাসোসিয়েশন ফুটবল খেলায় সেরা খেলোয়াড়ের পুরস্কারটি সাধারণতঃ বিজয়ী দলের কোন একজন ফুটবলারকে প্রদান করা হয়। সচরাচর, একটি খেলায় কোন খেলোয়াড় কর্তৃক ব্রেস বা পরপর দুই গোল করা কিংবা একাধিক্রমে পরপর তিনটি গোল বা হ্যাট্রিককারী এ পুরস্কারের অধিকারী হন। অথবা, প্রতিপক্ষের শক্তিশালী আক্রমণকে অসম্ভব প্রচেষ্টায় রুখে দিয়ে নিজ দলকে অবধারিত পরাজয়ের হাত থেকে রক্ষাকারী গোলরক্ষকও পুরস্কার প্রাপক হন। হ্যাট্রিক অর্জনকারী খেলোয়াড়কে খেলার বল উপহার দেয়া হয় কিংবা আনুষ্ঠানিকভাবে ম্যান অব দ্য ম্যাচ ঘোষণা করা হয়। Cricket World Cup Past Glimpses Issacs, Vic। "Benson & Hedges World Cup, 1991/92, Final"। CricInfo। সংগ্রহের তারিখ ২০০৭-০৪-২৯।
গোলাম রহমান (শিশুসাহিত্যিক)

গোলাম রহমান (২৮ নভেম্বর ১৯৩১ - ১২ জানুয়ারি ১৯৭২) বাংলাদেশের একজন শিশু-সাহিত্যিক এবং সাংবাদিক। শিশু সাহিত্যে বিশেষ অবদানের জন্য তিনি ১৯৬৯ সালে বাংলা একাডেমি পুরস্কার লাভ করেন। গোলাম রহমান ১৯৩১ সালের ২৮ নভেম্বর কলকাতায় জন্মগ্রহণ করেন। গোলাম রহমান ১৯৪৭ সালে কলকাতার মডার্ন স্কুল থেকে এন্ট্রান্স পাস করেন এবং ১৯৪৯ সালে কলকাতার সুরেন্দ্রনাথ আইন কলেজে, ল ভর্তি হলেও পড়াশোনা অসমাপ্ত রেখে তৎকালীন পূর্ব পাকিস্তানে (বাংলাদেশ) চলে আসেন। বাংলাদেশে এসে তিনি জগন্নাথ কলেজে ভর্তি হলেও শিক্ষা সমাপ্ত করতে পারেন নি। পড়াশোনা অসমাপ্ত রেখেই তিনি সাংবাদিকতায় যুক্ত হন এবং দৈনিক ইত্তেফাক ও দৈনিক ইনসাফ পত্রিকায় শিশুদের পাতা ও সাহিত্য সাময়িকী সম্পাদনার কাজে যোগ দেন। তিনি পূর্ব পাকিস্তান সাংবাদিক ইউনিয়নের অ্যাসিস্ট্যান্ট সেক্রেটারি ছিলেন। সাংবাদিকতা ছাড়াও তিনি পুস্তক প্রকাশনা ও বিক্রয়ের ব্যবসায় যুক্ত ছিলেন; নিউ মার্কেটে তার 'প্রিমিয়ার বুকস্‌' নামে তার একটি বইয়ের দোকান ছিলো। ১৯৬০ খ্রিষ্টাব্দে 'মধুবালা' নামক একটি পত্রিকা প্রকাশ করতেনন নিজস্ব সম্পাদনায়। ১৯৭২ সালের ১২ জানুয়ারি সকালে তার মৃতদেহ পাওয়া যায়। গোলাম রহমান শিশুদের জন্য একাধারে উপন্যাস, গল্প, কবিতা প্রভৃতি যেমন রচনা করেছেন তেমনি সকল বয়সীদের জন্য লিখেছেন ছোট গল্প, নাটক, আত্মজীবনী। তার লেখা অতি পরিচিত কিছু গ্রন্থ হচ্ছে: রকমফের পানুর পাঠশালা বাড়ি নিয়ে বাড়াবাড়ি আজব দেশে এলিস বুদ্ধির ঢেঁকি চকমকি জ্যান্ত ছবির ভোজবাজি রুশ দেশের রূপকথা ঈশপের গল্প নেতা ও রাণী, আমাদের বীর সংগ্রামী জীবনের বিচিত্রা চেনামুখ (নাটক) বাংলা একাডেমী থেকে শহীদ বুদ্ধিজীবী প্রকল্পের অধীনে 'গোলাম রহমান রচনাবলী' (চার খণ্ডে) প্রকাশিত হয়েছে। গোলাম রহমান ১৯৬৯ সালে শিশু সাহিত্যে বাংলা একাডেমী পুরস্কার লাভ করেন। শহীদ বুদ্ধিজীবী প্রকল্প বাংলাপিডিয়ায় "পুরস্কারপ্রাপ্ত লেখক তালিকা"। banglaacademy.org.bd। বাংলা একাডেমি। ২৭ জুলাই ২০২০ তারিখে মূল থেকে আর্কাইভ করা।
স্টার স্পোর্টস ৩

ইএসপিএন-স্টার নেটওয়ার্কের অংশ হিসেবে, স্টার স্পোর্টস ৩ একটি ২৪ ঘণ্টার চ্যানেল যেটি স্টার টিভি এবং ফক্স ইন্টারন্যাশনাল চ্যানেলস এর মালিকানাধীন। এটি স্টার স্পোর্টস এর ২য় ক্রীড়া চ্যানেল। ২০১৩ সালে চ্যানেলটির নাম স্টার ক্রিকেট পরিবর্তন করে স্টার স্পোর্টস ৩ রাখা হয়। স্টার ক্রিকেট এখন টাটা স্কাই, রিলায়েন্স ডিজিটাল টিভি, সান ডাইরেক্ট, ডিশ টিভি, এয়ারটেল ডিজিটাল টিভি এবং ডাইরেক্ট-ব্রডকাস্ট স্যাটেলাইট এ লভ্য। সারা ভারত জুড়ে স্থানীয় ক্যাবল অপারেটর এ। স্টার ক্রিকেট ঢাকা এবং চট্টগ্রামের স্থানীয় ক্যাবল অপারেটর এবং বাংলাদেশের অন্য বিভাগের বেশিরভাগ অংশের ক্যাবল অপারেটরে উপলব্ধ। উল্লেখযোগ্য আন্তর্জাতিক ইভেন্টস আইসিসি চ্যাম্পিয়ন্স ট্রফি আইসিসি ক্রিকেট বিশ্বকাপ আইসিসি বিশ্ব টুয়েন্টি২০ আইসিসি বিশ্ব টুয়েন্টি২০ বাছাইপর্ব আইসিসি মহিলা ক্রিকেট বিশ্বকাপ চ্যাম্পিয়ন্স লীগ টুয়েন্টি২০ ক্রিকেট সফর অস্ট্রেলিয়ার আন্তর্জাতিক ক্রিকেট ইংল্যান্ডে আন্তর্জাতিক ক্রিকেট ভারতের আন্তর্জাতিক ক্রিকেট স্টার স্পোর্টস ১ স্টার স্পোর্টস ২ ইএসপিএন স্টার স্পোর্টস নিও প্রাইম টেন স্পোর্টস "STAR family to launch cricket channel"। ৩ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৩।  "STAR Cricket News Via espnstar.com"। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৩।  "STAR family to launch cricket channel"। ৭ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৩।  বদলে গেল ইএসপিএনের নাম, প্রথম আলো, নভেম্বর ০৭, ২০১৩। Official Site Via EspnStar.com Fox Sports Asia ওয়েব্যাক মেশিনে আর্কাইভকৃত ১৪ আগস্ট ২০১৪ তারিখে
মুরারি গুপ্ত

মুরারি গুপ্ত (১৬শ শতক) একজন বৈষ্ণব পণ্ডিত এবং লেখক। তিনি বাংলাদেশের সিলেটে জন্মগ্রহণ করেন এবং বড় হন; পরবর্তীতে তিনি নবদ্বীপে গমন করেন এবং সেখানেই অবশিষ্ট জীবনকাল অতিবাহিত করেন। পেশায় তিনি ছিলেন আয়ুর্বেদিক চিকিৎসক। ধারণা করা হয় যে, নবদ্বীপে থাকাকালে তিনি শ্রীচৈতন্য দেবের সহপাঠী ছিলেন এবং পরবর্তী জীবনে তাঁর পার্শ্বচর হন। মুরারি গুপ্ত ১৫১৩ সালে শ্রীকৃষ্ণচৈতন্যচরিতামৃত রচনা করেন। কয়েক খণ্ডে বিভক্ত শ্রীচৈতন্যের এই জীবনীটি সংস্কৃত ভাষায় লিখিত এবং এতে তাঁর সমগ্র জীবনের কর্মকাণ্ড বর্নিত হয়েছে, যা সর্ব সাধারণ্যে 'মুরারি গুপ্তের কড়চা' নামে পরিচিত। এই পুস্তকটি শ্রচৈতন্যের জীবনী সংক্রান্ত পুস্তকগুলোর মধ্যে সর্বপ্রথম গ্রহণযোগ্য তথ্য উপস্থাপনে সক্ষম হয়, কারণ এর লেখক ব্যক্তিগতভাবে শ্রীচৈতন্যের সাথে সংশ্লিষ্ট ছিলেন। কৃষ্ণদাস কবিরাজ, বৃন্দাবন দাস, লোচন দাস প্রমুখ পরবর্তীকালে শ্রীচৈতন্যের জীবনী রচনার সময় এই পুস্তকটি থেকে সহায়তা নিয়েছিলেন। বাংলাপিডিয়ায় মুরারি গুপ্ত "BANGLAPEDIA: Gupta, Murari"। ১৭ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৩।
বাংলাদেশের সড়কের তালিকা

বাংলাদেশের বিভিন্ন বিভাগীয় ও জেলা শহরে বহু সড়ক ও মহাসড়ক রয়েছে। সরকারী হিসাবমতে বাংলাদেশের জাতীয় মহাসড়কের সংখ্যা ৬৭টি, আঞ্চলিক মহাসড়কের সংখ্যা ১২১টি এবং জেলা সড়কগুলোর সংখ্যা ৬৩৩টি। বাংলাদেশের প্রথম জাতীয় সড়ক হলো ঢাকা-চট্টগ্রাম মহাসড়ক। দেশের সবগুলো সড়কের তালিকা নিচে দেখুন জাতীয় মহাসড়কের সর্বমোট দৈর্ঘ্যঃ- ৩৯০৬.০৩ কিলোমিটার আঞ্চলিক মহাসড়কের সর্বমোট দৈর্ঘ্যঃ- ৪৪৮২.৫৪০ কিলোমিটার জেলা সড়কের সর্বমোট দৈর্ঘ্যঃ- ১৩২০৬.৯২৩ কিলোমিটার সর্বমোট দৈর্ঘ্যঃ- ২১,৫৯৫.৪৯৩ কিলোমিটার। চট্টগ্রাম এলিভেটেড এক্সপ্রেসওয়ে জাতির পিতা বঙ্গবন্ধু শেখ মুজিবুর রহমান মহাসড়ক ঢাকা এলিভেটেড এক্সপ্রেসওয়ে (আংশিক চালু) পূর্বাচল এক্সপ্রেসওয়ে ঢাকা - টাঙ্গাইল - এলেঙ্গা - বগুড়া - রংপুর এক্সপ্রেসওয়ে (ঢাকা-এলেঙ্গা অংশ আংশিক চালু) ঢাকা বাইপাস এক্সপ্রেসওয়ে ঢাকা–আশুলিয়া এলিভেটেড এক্সপ্রেসওয়ে ভাঙ্গা–বেনাপোল এক্সপ্রেসওয়ে ঢাকা ইস্ট-ওয়েস্ট এলিভেটেড এক্সপ্রেসওয়ে রামপুরা–আমুলিয়া–ডেমরা এক্সপ্রেসওয়ে গাবতলী–নবীনগর–পাটুরিয়া এক্সপ্রেসওয়ে তামাবিল–গুনধুম এক্সপ্রেসওয়ে গুবরাকুরা–পায়রা বন্দর এক্সপ্রেসওয়ে কোটালিপাড়া–মংলা বন্দর এক্সপ্রেসওয়ে বুড়িমারী–বুমরা এক্সপ্রেসওয়ে বাংলাবান্ধা–জলঢাকা এক্সপ্রেসওয়ে জয়পুরহাট–তামাবিল এক্সপ্রেসওয়ে সোনা মসজিদ–ব্রাম্মণবাড়িয়া এক্সপ্রেসওয়ে বেনাপোল–লাকসাম এক্সপ্রেসওয়ে ফেনী- লক্ষ্মীপুর এক্সপ্রেসওয়ে "দেশের ১০ জেলায় জাতীয় মহাসড়ক নেই: সংসদে সড়ক পরিবহনমন্ত্রী"। Bangla Tribune। ২০২৩-০৩-২৫ তারিখে মূল থেকে আর্কাইভ করা। সংগ্রহের তারিখ ২০২৩-০৩-২৫।  উইকিমিডিয়া কমন্সে বাংলাদেশের সড়কের তালিকা সংক্রান্ত মিডিয়া রয়েছে। সড়ক ও জনপথ বিভাগের অফিসিয়াল ওয়েবসাইট ওয়েব্যাক মেশিনে আর্কাইভকৃত ১৮ জুলাই ২০১৬ তারিখে প্রবেশদ্বার:  সড়ক বাংলাদেশ